als_Latn dik_Latn sag_Latn
Ardian Bitraj, autori kryesor i vjedhjes ne Banken e Shqiperise ka dhene disa pohime nga burgu 313 ne Tirane ne lidhje me ngjarjen.
Keto pohime dalin ne publik pikerisht diten kur Ardian Fullani del ne gjykaten e apelit per masen e sigurise.
Për të shkuar në ambientin ku zhvillohet ndeshja, e cila ndiqet dhe nga vetë Drejtori i Përgjithshëm i Burgjeve, Artur Zoto, na duhet të kalojmë përmes ambientit ku të paraburgosurit dalin në ajrim. Në mes të të burgosurve që shëtisin e tymosin cigare shohim Ardian Bitrajn. Iu afruam dhe morëm prej tij një përshëndetje të ftohtë, gati-gati mospërfillëse.
Do të ishte e pamundur ta takonim të dyshuarin kryesor për vjedhjen e 713 milionë lekëve në Thesar, se për të shkuar deri tek ai, duhet së pari një leje nga prokuroria e një sërë procedurash të tjera, por pas disa fjalive të shkëmbyera mes nesh njeriu që tronditi Bankën e Shqipërisë dorëzohet. Një prej punonjësve të stafit na tregoi aty ndërkohë, se qelia e Bitrajt është përballë me atë të Dritan Dajtit, madje me të qeshur na tha: “Sa shumë u ndryshojnë qelitë”. “Bitraj është në observim. Në qeli ka vetëm dy krevate marinari. Rrobat që i kanë sjellë familjarët dhe asgjë tjetër. Këto janë rregullat”, thotë një prej policëve. Bitraj dëgjon krejt i qetë. Në duar mban një paketë “Marlboro” dhe ndez njëra pas tjetrës cigare.
Veshur mban një bluzë T-shirt ngjyrë bezhë, pantallona të shkurtra me kuadrate dhe një palë shapka blu të errët, pa çorape. Mbase na krijohet neve përshtypja, por Ardian Bitraj, na duket sikur është thinjur edhe më shumë nga çfarë shfaqet në foton që doli në dritë kur u zbulua dhe skandali. Fillimisht është shumë ngurrues. Por, pasi ndezim cigaret e para, të cilat në vazhdim bëhen shumë, situata qetësohet disi dhe Bitraj fillon t’u përgjigjet pyetjeve. Ai flet për herë të parë, e mbase për të fundit, në media. “Jam në qendër të një cikloni. Vetes ia bëra gropën”, – thotë ai.
E teksa shqipton këto fjalë, duket sikur e pret qetësisht çdo verdikt të drejtësisë. Ai këmbëngul se është i vetëm në sipërmarrjen e vjedhjes qindra milionëshe në Thesar dhe se çdo qindarkë e ka humbur në loto sporti. Në këtë intervistë ekskluzive për “GSH”, ish-përgjegjësi i Arkës Stok, shpjegon arsyet që e shtynë të vetëdenoncohej si dhe gjithçka rrodhi më pas.
als_Latn als_Latn als_Latn als_Latn als_Latn als_Latn